Številka: 6036-153/2024/2

Datum: 10. 5. 2024

Na podlagi 15. člena Pravilnika o šolskem koledarju v srednjih šolah (Uradni list RS, št. [30/18](http://www.uradni-list.si/1/objava.jsp?sop=2018-01-1386), [9/20](http://www.uradni-list.si/1/objava.jsp?sop=2020-01-0248), [67/21](http://www.uradni-list.si/1/objava.jsp?sop=2021-01-1409) in [58/22](http://www.uradni-list.si/1/objava.jsp?sop=2022-01-1264)) minister za vzgojo in izobraževanje izdaja

**podrobnejša navodila o šolskem koledarju ZA srednje ŠOLE**

 **ZA ŠOLSKO LETO 2024/2025**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| 2024 | ponedeljek | 2. 9. | ZAČETEK POUKA |
| ponedeljek - petek | 28. 10. – 1. 11. | JESENSKE POČITNICE |
| torek | 24. 12. | PROSLAVA PRED DNEVOM SAMOSTOJNOSTI IN ENOTNOSTI |
| petek - četrtek | 27. 12. – 2. 1. | NOVOLETNE POČITNICE  |
| petek | 3. 1.  | POUKA PROST DAN v skladu z 10. členom Pravilnika o šolskem koledarju v srednjih šolah |
| 2025 | sreda | 15. 1. \* | ZAKLJUČEK 1. OCENJEVALNEGA OBDOBJA |
| ponedeljek - petek | 3. 2. – 28. 2.  | ZIMSKI IZPITNI ROK |
| petek | 7. 2. | PROSLAVA PRED SLOVENSKIM KULTURNIM PRAZNIKOM |
| petek - sobota | 14. 2 – 15. 2. | INFORMATIVNA DNEVA ZA VPIS V SREDNJE ŠOLE |
| ponedeljek - petek | 17. 2. – 21. 2. | ZIMSKE POČITNICE ZA UČENCE Z OBMOČJA JUGOVZHODNE SLOVENIJE (RAZEN OBČIN: RIBNICA, SODRAŽICA, LOŠKI POTOK, KOČEVJE, OSILNICA IN KOSTEL), KOROŠKE, PODRAVSKE, POMURSKE, SAVINJSKE IN POSAVSKE STATISTIČNE REGIJE |
| ponedeljek - petek | 24. 2. – 28. 2. | ZIMSKE POČITNICE ZA UČENCE Z OBMOČJA GORENJSKE, GORIŠKE, NOTRANJSKO-KRAŠKE, OBALNO-KRAŠKE, OSREDNJESLOVENSKE IN ZASAVSKE STATISTIČNE REGIJE TER OBČIN JUGOVZHODNE SLOVENIJE: RIBNICA, SODRAŽICA, LOŠKI POTOK, KOČEVJE, OSILNICA IN KOSTEL |
| ponedeljek - petek | 28. 4. – 2. 5. | PRVOMAJSKE POČITNICE |
| sreda | 21. 5. | ZAKLJUČEK 2. OCENJEVALNEGA OBDOBJA ZA ZAKLJUČNE LETNIKE |
| četrtek | 22. 5.  | ZAKLJUČEK POUKA IN RAZDELITEV SPRIČEVAL ZA ZAKLJUČNE LETNIKE |
| petek - sreda | 23. 5. – 28. 5. | PRIPRAVA NA SM, PM, ZI |
| petek - sreda | 23. 5. – 28. 5. | IZPITNI ROKI ZA IZBOLJŠEVANJE OCENE ZA ZAKLJUČNE LETNIKE (PREDMETNI IZPITI) |
| četrtek | 29. 5. | ZAČETEK IZPITNEGA ROKA ZA OPRAVLJANJE IZPITOV V POKLICNEM IZOBRAŽEVANJU ZA ZAKLJUČNE LETNIKE (DOPOLNILNI IN POPRAVNI IZPITI) |
| ponedeljek | 23. 6. | ZAKLJUČEK 2. OCENJEVALNEGA OBDOBJA ZA OSTALE LETNIKE |
| torek | 24. 6. | PROSLAVA PRED DNEVOM DRŽAVNOSTI IN ZAKLJUČEK POUKA ZA OSTALE LETNIKE TER RAZDELITEV SPRIČEVAL |
| ponedeljek | 30. 6. \*\* | ZAČETEK SPOMLADANSKEGA IZPITNEGA ROKA |
| četrtek - nedelja | 26. 6. – 31. 8. | POLETNE POČITNICE |
| ponedeljek - petek | 18. 8. – 26. 9. | JESENSKI IZPITNI ROK |

**Opombe:**

* Pouka prosti dnevi so predpisani z zakonom, ki ureja praznike in dela proste dneve v Republiki Sloveniji, zato v tem dokumentu niso posebej navedeni.
* \*Velja za šole, ki imajo dve ocenjevalni obdobji; če jih imate več, določite datume zaključkov ocenjevalnih obdobij sami. Pri tem je treba upoštevati četrti odstavek 4. člena Pravilnika o šolskem koledarju v srednjih šolah.
* V poklicnem izobraževanju lahko dijaki opravljajo popravne izpite že pred pristopom k zaključnemu izpitu v spomladanskem izpitnem roku. Dijaki gimnazij in strokovnega izobraževanja, ki opravijo popravne izpite v spomladanskem izpitnem roku, pristopijo k opravljanju splošne oziroma poklicne mature v jesenskem izpitnem roku.
* \*\*Izpitni rok za predmetne, dopolnilne in popravne izpite.
* Šola določi v letnem delovnem načrtu, skladno s Podrobnejšimi navodili o šolskem koledarju, koledarjem splošne mature, koledarjem poklicne mature oziroma koledarjem zaključnega izpita, podrobnejši koledar za opravljanje izpitov.
* Roke za pripravljalna dela za izdelek oziroma storitev določita šolska komisija za zaključni izpit oziroma šolska maturitetna komisija za poklicno maturo.
* Skladno s Pravilnikom o šolskem koledarju v srednjih šolah lahko šola v letnem delovnem načrtu določi, da se dva dneva pouka v šolskem letu izvedeta v drugem terminu, kot ju za pouk določa šolski koledar. Šole, ki želijo izvesti nekatere aktivnosti drugače, kot je določeno s tem koledarjem oziroma v Pravilniku o šolskem koledarju v srednjih šolah, lahko, kadar za to obstajajo utemeljeni razlogi in če zagotovijo ustrezno realizacijo izobraževalnega programa, zaprosijo ministrstvo za soglasje k spremembi najpozneje do 5. julija 2024.
* Strokovni delavci izrabijo letni dopust praviloma med jesenskimi, novoletnimi, zimskimi in prvomajskimi počitnicami, večino dopusta pa med poletnimi počitnicami. V teh obdobjih se lahko vključujejo tudi v programe strokovnega izobraževanja, nadaljnjega izobraževanja in usposabljanja, skladno z letnim delovnim načrtom šole.

dr. Darjo Felda

MINISTER

**OKVIRNI KOLEDAR**

**SPLOŠNE IN POKLICNE MATURE**

**v šolskem letu 2024/25**

|  |  |  |
| --- | --- | --- |
|  |  | **2 0 2 5**  |
| Dan | Datum | Aktivnosti |
| **ponedeljek**  | **3. 2.**  | ***ZAČETEK POKLICNE MATURE -*** ***zimski izpitni rok***  |
| petek | 7. 3.  | SEZNANITEV kandidatov z uspehom pri poklicni maturi na zimskem izpitnem roku |
| torek | 6. 5.  | Splošna matura, slovenščina (italijanščina, madžarščina) – ESEJ  |
| **četrtek** | **29. 5.**  | ***ZAČETEK SPLOŠNE*** *in* ***POKLICNE MATURE - spomladanski izpitni rok***  |
| sreda | 11. 6.  | *ZAČETEK OBDOBJA USTNIH IZPITOV**(rezerva 31. 5. in 7. 6.)* |
| ponedeljek | 7. 7.  | SEZNANITEV kandidatov z uspehom pri poklicni maturi na spomladanskem izpitnem roku |
| ponedeljek | 14. 7. | SEZNANITEV kandidatov z uspehom pri splošni maturi na spomladanskem izpitnem roku |
| **petek** | **22. 8.** | ***ZAČETEK SPLOŠNE*** *in* ***POKLICNE MATURE - jesenski izpitni rok*** |
| torek | 9. 9. | SEZNANITEV kandidatov z uspehom pri poklicni maturi na jesenskem izpitnem roku |
| torek | 16. 9. | SEZNANITEV kandidatov z uspehom pri splošni maturi na jesenskem izpitnem roku  |

**Opombe**:

1. Podrobnejša koledarja opravljanja splošne oziroma poklicne mature bosta objavljena na **spletni strani Državnega izpitnega centra**, ko jih bosta potrdili Državna komisija za splošno maturo in Državna komisija za poklicno maturo.
2. Priporočamo, da pouk med izvajanjem splošne oziroma poklicne mature izvedete (v skladu z možnostmi) v preostalih letnikih popoldne.
3. Obdobje opravljanja ustnih izpitov se začne **praviloma 11. junija.** Če šola zaradi večjega števila ustnih izpitov teh ne more izpeljati v predvidenem času, jih lahko izjemoma organizira tudi 31. maja. in 7. junija.

dr. Darjo Felda

 MINISTER

**OKVIRNI KOLEDAR**

**ZAKLJUČNEGA IZPITA**

**v šolskem letu 2024/25**

|  |  |  |
| --- | --- | --- |
|  |  | **2 0 2 5** |
| Dan | Datum | Aktivnost |
| ponedeljek | 10. 2.  | slovenščina (italijanščina oz. madžarščina) |
| torek |  3. 6. | slovenščina (italijanščina oz. madžarščina) |
| sreda | 20. 8. | slovenščina (italijanščina oz. madžarščina) |

**Opomba:**

Datume za preostale izpite zaključnega izpita in datum seznanitve kandidatov z uspehom pri zaključnem izpitu določi šola v koledarju zaključnega izpita.

dr. Darjo Felda

 MINISTER